Nilsen: - Dette Oilers-laget skremmer ikke oss
- Dette Oilers-laget skremmer ikke oss. Vi har slått dem før denne sesongen, og kommer garantert til å gjøre det igjen i denne semifinale-serien. Jeg tror aldri før at jeg har opplevd at det har vært så stille i Siddishallen før, så noe riktig må vi ha gjort, sier Nilsen ifølge Stavanger Aftenblad. Stavanger, som ble suverene seriemestere, tok ledelsen like etter halvspilt kamp, da målsniken Martin Strandfeldt leverte et flott skudd som overlistet Ryan Nie i overtall. Avgjørelsen kom imidlertid ikke før helt på tampen. Med litt under tre minutter igjen på kampuret i Siddishallen var Strandfeldt frempå igjen. Ryan McMurchy puttet på det siste med et drøyt minutt igjen. Stavanger leverer som ventet. Tror fortsatt at Lørenskog går til finale, men slike bommer som de gjør i dag, er med på å understreke det faktum at det er lite steg til opp til Oilers selv for dem. Oilers har ikke spilt kamp på over en uke, etter at de enkelt eliminerte Rosenborg med fire kjappe seirer i kvartfinalen. - Det var merkbart at det var over en uke siden vi spilte forrige kamp. Vi brukte litt tid på å komme i gang. Lillehammer var kvikkere enn oss både i beina og hodet i den første perioden. Men nå er maskineriet i gang igjen, og vi kommer bare til å bli bedre utover i serien, sier Stavanger-trener Petter Thoresen ifølge Aftenbladet. Om Nilsens utspill har Thoresen følgende svar: - Han må være offensiv og si det som han sier. Men for å være helt ærlig så kommer vi ikke til å tape mot Lillehammer på hjemmebane. Det skjer bare ikke. Oilers-målvakt Ruben Smith reddet 25 skudd og holdt nullen i lagenes første møte. På Lørenskog vant Vålerenga 4-2. Kenny Corupe sikret ledelse for hjemmelaget, men Vålerenga utlignet ved Patrick Coulombe bare 54 sekunder senere. Samme mann sørget for at Oslo-laget hadde snudd i begynnelsen av andre periode. Kenneth Larsen og Shay Stephenson puttet på ytterligere, før Mats Frøshaug satte inn kveldens siste like før slutt.Siddishallen, 1768 tilskuere Mål: 1-0 (36.14) Martin Strandfeldt (Tim Kunes, Christian Dahl Andersen). 2-0 (57.12) Strandfeldt (Lars Peder Nagel, Andersen), 3-0 (58.54) Ryan MacMurchy (Jimmy Kilpatrick). Dommere: Petter Hegle, Nes og Per Gustav Solem, Astor. Utvisninger: Stavanger 7 x 2 min, Lillehammer 7 x 2 min.Lørenskog ishall, 1730 tilskuere Mål: 1-0 (7.02) Kenny Corupe (Martin Laumann Ylven, Mathias Trygg), 1-1 (7.56) Patrick Coulombe (Shay Stephenson). 1-2 (22.59) Coulombe (Steffen Thoresen, Logan Stephenson), 1-3 (29.53) Kenneth Larsen (Jonas Oppøyen, Stephenson). 1-4 (55.48) Stephenson (Blake Evans, Stephenson), 2-4 (57.16) Mats Frøshaug (Lars Erik Spets, Fredrik Ericson). Dommere: Owe Lüthke, Skedsmo og Ole Stian Hansen, Lillehammer. Utvisninger: Lørenskog 5 x 2 min., 1 x 20 min. og 1 x 25 min., Vålerenga 13 x 2 min og 1 x 10 min.
(Stavanger - Lillehammer 3-0) Stavanger har ennå ikke tapt på egen is denne sesongen, men Lillehammer-trener Tor Nilsen er overbevist om at det kommer til å skje.